**РЕГЛАМЕНТ**

**ЗА ПРОВЕЖДАНЕ НА КОНКУРС ЗА УЧЕНИЧЕСКО ЕСЕ**

            Районен съд – Смолян организира конкурс за ученическо есе на тема: „МОЯТА ПРЕДСТАВА ЗА СЪДА В НАШИЯ ГРАД“ – по случай 110 години от създаването на Районен съд – Смолян /Мирови съд/.

            Есетата трябва да бъдат подадени в срок от 10.10.2023 г. до 24.00 часа на 30.10.2023 г., включително, по електронна поща на адрес: rc\_smolyan@mail.bg или на адреса на седалището на съда - гр. Смолян, бул. „България“ № 16, Съдебна палата, етаж 2, стая 201.

            Целта на инициативата е по случай 110 години от създаването на Районен съд – Смолян, да се провокират у учениците творческите им търсения и вниманието им към съдебната власт.

            Победителите ще бъдат обявени в срок до 01.11.2023 г. на интернет сайта на съда - https://smolyan-rs.justice.bg.

            Награждаването на победителите с грамоти и предметни награди ще се състои на 02.11.2023 г., от 15.00 часа, гр. Смолян, бул. „България“ № 16, Съдебна палата, Зала № 1 на Районен съд – Смолян.

Отличените есета ще бъдат публикувани на интернет сайта на съда - https://smolyan-rs.justice.bg .

            В конкурса могат да участват ученици от VIII-ми до XII-ти клас от училища в града. Всеки участник има право да участва с едно есе, като при изпращането му, бъде придружено с попълнена от един от родителите и сканирана [Декларация-съгласие за обработване на лични данни](https://sofia-vs.justice.bg/upload/74249/%D0%B4%D0%B5%D0%BA%D0%BB%D0%B0%D1%80%D0%B0%D1%86%D0%B8%D1%8F%20%D1%81%D1%8A%D0%B3%D0%BB%D0%B0%D1%81%D0%B8%D0%B5.docx) (прикачен файл декларация към Регламента).

**Всяко есе трябва да съдържа следната информация:**

- име, презиме и фамилия на участника;

- област, община, населено място, пълно наименование на училището, клас;

- телефонен номер, адрес за контакт и електронен адрес на участника.

**Конкурсните работи да отговарят на следните изисквания:**

**-**формат: DOC или DOCX на Microsoft Word;  
**-**обем: до три печатни страници формат А4;  
**-**разредка на редове и абзаци: 1,5;  
**-**подравняване: двустранно;  
- шрифт: Times New Roman;  
- размер на шрифта: 12.

**Критерии:**

- демонстриране на познания за съдебната власт;  
- теза, съответстваща на формулираната тема;  
- оригиналност и творчески подход;  
- недвусмислено изразяване на лична позиция;  
- удачно подбрани аргументи;  
- използване на подходящи стилно-езикови средства за постигане на    убедителност и въздействие;  
- спазване на езиковите норми